सेंसेक्स 294 अंक गिरकर 62,848 पर बंद, NTPC का शेयर 3.10% चढ़ा
BSE NSE Sensex Today, Stock Market Latest Updates  शुरुआती कारोबार के दौरान सेंसेक्स के 30 शेयरों में से 18 में तेजी और 12 में गिरावट देखने को मिल रही है। NTPC के शेयर में 2.90% की तेजी देखने को मिल रही है।
आज यानी गुरुवार (8 जून) को शेयर बाजार में गिरावट देखने को मिली है। सेंसेक्स 294 अंक गिरकर 62,848 के स्तर पर बंद हुआ। वहीं निफ्टी में भी 91 अंक की गिरावट रही, ये 18,634 के लेवल पर बंद हुआ। सेंसेक्स के 30 शेयरों में से 24 में गिरावट और 6 में तेजी देखने को मिली है। NTPC का शेयर आज 3.10% चढ़ा है।
बैंकिंग, आईटी, ऑटो, फार्मा, एफएणसीजी, मीडिया, रियल एस्टेट, इंफ्रा, कंज्यूमर ड्यूरेबल्स, हेल्थकेयर, ऑयल एंड गैस सेक्टर के शेयर गिरावट के साथ बंद हुए। केवल एनर्जी और मेटल्स सेक्टर के शेयरों में तेजी रही। आज रुपया अमेरिकी डॉलर के मुकाबले 5 पैसे कमजोर होकर 82.57 रुपए पर बंद हुआ। बुधवार को ये 82.52 रुपए पर बंद हुआ था।
L&T फाइनेंस ने की डिविडेंड की घोषणा
L&T फाइनेंस की बोर्ड बैठक में डायरेक्टर्स ने शेयरधारकों को 2 रुपए प्रति शेयर का डिविडेंड देने का निर्णय लिया है। आज L&T फाइनेंस होल्डिंग के शेयर में 1.90 रुपए यानी 1.77% की गिरावट देखने को मिली है। इसके बाद ये 105.65 रुपए पर बंद हुआ।
रेपो रेट 6.50% पर बरकरार
भारतीय रिजर्व बैंक ने गुरुवार को रेपो रेट में इजाफा न करने का फैसला किया। यानी ब्याज दर 6.50% बनी रहेगी। लगातार दूसरी बार RBI ने दरों में बदलाव नहीं किया है। RBI गवर्नर शक्तिकांत दास ने आज मॉनेटरी पॉलिसी मीटिंग में लिए फैसलों की जानकारी दी।
RBI के अनुमान के अनुसार वित्त वर्ष 2023-24 (FY24) में महंगाई 4% के ऊपर ही रहने की संभावना है। इसके अलावा वित्त वर्ष 2023-24 में रियल GDP ग्रोथ 6.5% रहने का अनुमान है। Q1 में 8%, Q2 में 6.5%, Q3 में 6% और Q4 में 5.7% GDP रह सकती है। पूरी खबर पढ़ने के लिए यहां क्लिक करें
कल मार्केट में रही थी तेजी
कल यानी बुधवार (7 जून) को शेयर बाजार में तेजी देखने को मिली थी। सेंसेक्स 350 अंक चढ़कर 63,142 के स्तर पर बंद हुआ था। वहीं निफ्टी में भी 127 अंकों की तेजी रही, ये 18,726 के लेवल पर बंद हुआ था। सेंसेक्स के 30 शेयरों में से 25 में तेजी और 5 में गिरावट देखने को मिली थी।
